Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 67/2007 Z. z. o monitorovacom a informačnom systéme pre námornú plavbu 

Spôsob pripomienkového konania	 	
Počet vznesených pripomienok, z toho zásadných	28  / 0 	
Počet vyhodnotených pripomienok	28 	
		
Počet akceptovaných pripomienok, z toho zásadných	26  / 0 	
Počet čiastočne akceptovaných pripomienok, z toho zásadných	2  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad geodézie, kartografie a katastra Slovenskej republiky 	 	 	x 	 	
3 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
4 .	Úrad pre verejné obstarávanie 	 	 	x 	 	
5 .	Úrad priemyselného vlastníctva Slovenskej republiky 	 	 	x 	 	
6 .	Správa štátnych hmotných rezerv Slovenskej republiky 	 	 	x 	 	
7 .	Generálna prokuratúra Slovenskej republiky 	 	 	x 	 	
8 .	Protimonopolný úrad Slovenskej republiky 	 	 	x 	 	
9 .	Ústredie práce, sociálnych vecí a rodiny 	 	 	 	x 	
10 .	Centrum pre medzinárodnoprávnu ochranu detí a mládeže 	 	 	 	x 	
11 .	Národný bezpečnostný úrad 	 	 	x 	 	
12 .	Podpredseda vlády SR pre vedomostnú spoločnosť, európske záležitosti, ľudské práva a menšiny 	 	 	 	x 	
13 .	Konfederácia odborových zväzov Slovenskej republiky 	1 (1o,0z) 	 	 	 	
14 .	Asociácia zamestnávateľských zväzov a združení Slovenskej republiky 	 	 	x 	 	
15 .	Národná banka Slovenska 	 	 	x 	 	
16 .	Európske spotrebiteľské centrum 	 	 	 	x 	
17 .	Ministerstvo zdravotníctva Slovenskej republiky 	 	 	x 	 	
18 .	Ministerstvo financií Slovenskej republiky 	2 (2o,0z) 	 	 	 	
19 .	Ministerstvo zahraničných vecí Slovenskej republiky 	 	 	x 	 	
20 .	Ministerstvo obrany Slovenskej republiky 	 	 	x 	 	
21 .	Najvyšší kontrolný úrad Slovenskej republiky 	 	 	x 	 	
22 .	Úrad jadrového dozoru Slovenskej republiky 	 	 	x 	 	
23 .	Štátny dopravný úrad 	 	 	 	x 	
24 .	Odbor aproximácie práva sekcie vládnej legislatívy Úradu vlády SR 	13 (13o,0z) 	 	 	 	
25 .	Úrad vlády Slovenskej republiky 	 	 	x 	 	
26 .	Štatistický úrad Slovenskej republiky 	 	 	x 	 	
27 .	Odbor Centrálneho verejného obstarávania 	 	 	 	x 	
28 .	Ministerstvo dopravy, pôšt a telekomunikácií Slovenskej republiky 	 	 	 	x 	
29 .	Ministerstvo práce, sociálnych vecí a rodiny Slovenskej republiky 	 	 	x 	 	
30 .	Ministerstvo vnútra Slovenskej republiky 	9 (9o,0z) 	 	 	 	
31 .	Ministerstvo spravodlivosti Slovenskej republiky 	3 (3o,0z) 	 	 	 	
32 .	Ministerstvo školstva, vedy, výskumu a športu Slovenskej republiky 	 	 	 	x 	
33 .	Ministerstvo kultúry a cestovného ruchu Slovenskej republiky 	 	 	x 	 	
34 .	Ministerstvo pôdohospodárstva, životného prostredia a regionálneho rozvoja Slovenskej republiky  	 	 	 	x 	
35 .	Ministerstvo pôdohospodárstva, životného prostredia a regionálneho rozvoja Slovenskej republiky 	 	 	x 	 	
36 .	Ministerstvo hospodárstva a výstavby Slovenskej republiky 	 	 	x 	 	
37 .	Najvyšší súd Slovenskej republiky 	 	 	 	x 	
38 .	Úrad pre reguláciu sieťových odvetví 	 	 	x 	 	
	SPOLU	28 (28o,0z) 	0 (0o,0z) 	22 	11 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
KOZ SR 	Stanovisko k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 67/2007 Z. z. o monitorovacom a informačnom systéme pre námornú plavbu.  
KOZ SR nemá k predmetnému návrhu nariadenia vlády SR pripomienky.  	O 	A 	 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (ďalej len „LPV“) a s ich prílohami (napr. názov predpisu zosúladiť s bodom 17 prílohy č. 5 LPV, čl. I bod 4 - označenie paragrafu a používanie zavedenej legislatívnej skratky v § 8a ods. 1, názov doložky vplyvov zosúladiť s čl. 16 LPV, doložku zlučiteľnosti zosúladiť s prílohou č. 1 LPV). 	O 	A 	text upravený, doložka zlučiteľnosti bola vypracovaná v súlade s Legislatívnymi pravidlami vlády SR; šablóna doložky zlučitelnosti na PPP nie je zatiaľ aktualizovaná 	
MF SR 	Všeobecne 
Beriem na vedomie, že návrh nebude mať vplyv na štátny rozpočet, na rozpočty obcí a rozpočty vyšších územných celkov, zamestnanosť, podnikateľské prostredie a životné prostredie a že výdavky súvisiace s jeho realizáciou budú zabezpečené v rámci schválených limitov rozpočtu verejnej správy na príslušný rozpočtový rok.  	O 	A 	 	
OAP SVL ÚV SR 	K čl. I bod 2 
Vzhľadom na zmenu navrhovanú v § 5 ods. 4 odporúčame v tomto ustanovení nahradiť aj slová „ktoré sa stalo“ slovami „ktorá sa stala“. 
 	O 	A 	text upravený podľa pripomienky 	
OAP SVL ÚV SR 	K čl. I bod 8 
Podľa navrhovaného znenia § 11 písm. d) sa za lode predstavujúce potenciálne riziko pre plavbu alebo za lode ohrozujúce námornú bezpečnosť považujú lode, ktorých vlastníci neuzatvorili zmluvu o poistení zodpovednosti za škody spôsobené prevádzkou lode tretím osobám, ako aj za škody spôsobené na životnom prostredí podľa osobitného predpisu a medzinárodných dohovorov. Podľa čl. 1 ods. 7 smernice 2009/17/ES sa majú za takéto lode považovať lode, ktoré neohlásili alebo nemajú osvedčenie o poistení alebo finančné záruky podľa akýchkoľvek právnych predpisov Spoločenstva a medzinárodných pravidiel. Zo znenia smernice vyplýva, že má ísť nielen o lode, ktoré neuzatvorili zmluvu o poistení, ale aj o lode, ktoré neohlásili osvedčenie o poistení. Túto skutočnosť žiadame zohľadniť v texte § 11 písm. d) tak, aby bola zabezpečená dôsledná transpozícia čl. 1 ods. 7 smernice 2009/17/ES. 
 	O 	A 	text upravený podľa pripomienky 	
OAP SVL ÚV SR 	K čl. I bod 4 
V § 8a ods. 4 žiadame pred slová „členského štátu“ vložiť slovo „iného“. 	O 	A 	text upravený podľa pripomienky 	
OAP SVL ÚV SR 	K čl. I bod 4 
V § 8a ods. 2 navrhujeme slová „zriadený v súlade s Kontrolným dokumentom o rozhraní a funkciách vypracovaným Európskou komisiou“ nahradiť slovami „zriadený a prevádzkovaný v súlade s technickými požiadavkami stanovenými Európskou komisiou“. Slová „a prevádzkovaný“ navrhujeme vložiť za slovo „zriadený“ z toho dôvodu, že smernica 2009/17/ES vyžaduje pri riadení (a teda nielen pri zriadení) národného systému SafeSeaNet dodržiavať postupy opísané v Kontrolnom dokumente o rozhraní a funkciách, ďalej vyžaduje, aby národný systém SafeSeaNet spĺňal zásady bezpečnosti a špecifikácie uvedené v kontrolnom dokumente a tiež vyžaduje od členských štátov, aby identifikovali všetkých používateľov, ktorým pridelia úlohu a sadu prístupových práv v súlade s kontrolným dokumentom. 	O 	A 	text upravený podľa pripomienky 	
OAP SVL ÚV SR 	K čl. I bod 4 
 
§ 8a ods. 3, 4 a 5 žiadame preformulovať tak, aby neobsahovali iba konštatovanie, že národný systém SafeSeaNet niečo využíva a niečo umožňuje, ale aby vyjadrovali, že určité činnosti sa uskutočňujú cez národný systém SafeSeaNet, resp. že národný systém SafeSeaNet musí spĺňať určité požiadavky. 
 	O 	A 	text upravený podľa pripomienky 	
OAP SVL ÚV SR 	K čl. I bod 3 
V § 8 žiadame vypustiť odsek 3. V nariadení vlády nie je potrebné uvádzať, že sa vytvorí európske dátové centrum, keďže ho bude vytvárať Európska komisia. Požiadavka spolupráce na jeho vytvorení bude podľa nášho názoru zabezpečená ustanovením § 4 ods. 1 písm. r) zákona č. 435/2000 Z. z. v znení navrhovanej novely, podľa ktorého Ministerstvo dopravy, pôšt a telekomunikácií Slovenskej republiky spolupracuje s príslušnými orgánmi členských štátov a Európskej únie a Medzinárodnou námornou organizáciou pri prijímaní postupov a pravidiel a zriaďovaní a vývoji systémov na účely zvyšovania bezpečnosti námornej plavby a ochrany životného prostredia a poskytuje im potrebné informácie. 
 	O 	A 	text upravený podľa pripomienky 	
OAP SVL ÚV SR 	K tabuľke zhody 
V tabuľke zhody žiadame v čl. 1 ods. 2 smernice 2009/17/ES pri tých pojmoch, ktoré sa nepreberajú do návrhu nariadenia vlády uviesť poznámku „n. a.“ 
 	O 	A 	text upravený podľa pripomienky 	
OAP SVL ÚV SR 	K doložke zlučiteľnosti 
Doložku zlučiteľnosti žiadame prepracovať tak, aby bola v súlade s prílohou č. 1 k Legislatívnym pravidlám vlády Slovenskej republiky v znení účinnom od 1. júla 2010. 
 	O 	A 	doložka zlučiteľnosti bola vypracovaná v súlade s Legislatívnymi pravidlami vlády SR; šablóna doložky zlučitelnosti na PPP nie je zatiaľ aktualizovaná 	
OAP SVL ÚV SR 	K čl. I bod 4 
§ 8a ods. 6 žiadame preformulovať v tom zmysle, že informácie, ktoré obsahuje národný systém SafeSeaNet, možno použiť len v súlade s týmto nariadením. Zároveň navrhujeme upraviť otázku dôvernosti týchto informácií v zákone a to aj v nadväznosti na ich využitie napríklad v trestnom konaní alebo občianskom súdnom konaní. 	O 	A 	text upravený 	
OAP SVL ÚV SR 	Pripomienka nad rámec návrhu 
Vzhľadom na doplnenie ďalšieho právne záväzného aktu EÚ do prílohy č. 2 k nariadeniu vlády č. 67/2007 Z. z., žiadame v § 15 tohto nariadenia vlády slová „preberá právny akt Európskych spoločenstiev uvedený“ nahradiť slovami „preberajú právne záväzné akty Európskej únie uvedené“. Zároveň žiadame v súlade s čl. 27 ods. 3 Legislatívnych pravidiel vlády Slovenskej republiky nahradiť doterajší názov prílohy č. 2 k nariadeniu vlády č. 67/2007 Z. z. týmto názvom: „Zoznam preberaných právne záväzných aktov Európskej únie“. 
 	O 	A 	text upravený podľa pripomienky 	
OAP SVL ÚV SR 	K čl. I bod 10 
Upozorňujeme, že slová „udalosť alebo námorné nešťastie,“ ktoré sa nahrádzajú v celom texte nariadenia vlády č. 67/2007 Z. z., sa nachádzajú aj v § 13 ods. 2, nielen v odseku 1. 
 	O 	A 	text upravený a doplnený podľa pripomienky 	
OAP SVL ÚV SR 	K čl. I bod 9 
V § 12 ods. 1 písm. a) a b) odporúčame, vzhľadom na zmeny navrhované v týchto ustanoveniach, nahradiť slovo „ktoré“ slovom „ktorá“. 
 	O 	A 	text upravený podľa pripomienky 	
OAP SVL ÚV SR 	K čl. I bod 8 
V poznámke pod čiarou k odkazu 13a odporúčame odkazovať na § 40 písm. s) zákona č. 435/2000 Z. z. o námornej plavbe, pretože v tomto ustanovení zákona sa vlastníkovi lode ukladá povinnosť uzavrieť zmluvu o poistení zodpovednosti vlastníka námornej lode za škody spôsobené prevádzkou námornej lode tretím osobám, ako aj za škody spôsobené na životnom prostredí pri začatí prevádzky námornej lode a udržiavať tieto poistenia po celý čas jej prevádzky. 	O 	A 	text upravený podľa pripomienky 	
MV SR 	bodu 10 
za predložku „V“ je potrebné vložiť znak „§“, za slovo „nešťastia“ vložiť bodku, rovnako ako za slovo „udalosti“. Za tento bod je potrebné vložiť nový bod 11, ktorý znie: „11. V § 13 ods. 2 sa slová „udalosti alebo námornom nešťastí10)“ nahrádzajú slovami „udalosti, námornej nehode alebo námornej mimoriadnej udalosti“.“ a doterajší bod 11 označiť ako bod 12. 	O 	A 	text upravený 	
MV SR 	bodu 7, 9 a 10 
slová „udalosť alebo námorné nešťastie“ vo všetkých tvaroch je potrebné nahradiť slovami „udalosť, námorná nehoda alebo námorná mimoriadna udalosť“ v príslušnom tvare, v súlade s bodom 2, podľa ktorého pojem „námorné nehody alebo námorné mimoriadne udalosti“ nahrádzajú len pojem „námorné nešťastie“ a teda slovné spojenia obsahujúce aj pojem „udalosť“ aj pojem „námorné nešťastie“ nie je logicky správne nahradiť rovnakým pojmom ako slovné spojenia obsahujúce len pojem „námorné nešťastie“; naviac platné ustanovenie § 12 ods. 2 bude naďalej za náležitosti hlásenia ustanovovať podrobnosti o udalosti, nie o námornej nehode alebo námornej mimoriadnej udalosti. 	O 	A 	text upravený, pojmy "udalosť a námorné nešťastie" sa nahrádza pojmami "námorná nehoda a námorná mimoriadna udalosť" 	
MV SR 	bodu 6 
slovami „tretieho štátu“ odporúčame spojku „a“ nahradiť čiarkou. 	O 	A 	text upravený 	
MV SR 	bodu 5 
slová „prílohy č. 1 bodu 2“ navrhujeme nahradiť slovom „obsahujúce“ a za slová „s rezolúciou MSC.150(77)“ dať čiarku. 	O 	A 	text upravený 	
MV SR 	bodu 3 
– z navrhovaného § 8 odporúčame vypustiť odsek 1, pretože ide o deklaratórne ustanovenie, ktoré nemá normatívnu povahu alebo ho preformulovať, 
- odseky 2 a 3 odporúčame naformulovať jasnejšie a zrozumiteľnejšie, pretože z navrhovaného znenia nie sú jasné vzťahy a rozdiely medzi „automatickým identifikačným systémom“ podľa platného § 5 novelizovaného nariadenia vlády, „systémom identifikácie a sledovania lodí na palube lode plaviacej sa v morských oblastiach“, „automatickým identifikačným systémom so sídlom v členských štátoch“ a „systémom identifikácie a sledovania lodí na veľkú vzdialenosť (LRIT) podľa navrhovaného § 8; navyše odporúčame zvoliť prehľadnejšiu štruktúru tohto ustanovenia a napríklad v písmenách uviesť, že v rámci spolupráce s Európskou úniou sa: a) určujú ..., b) predkladajú ..., c) vytvorí ... a objasniť na čo majú byť opatrenia, ktoré sa predkladajú Medzinárodnej námornej organizácii vhodné. 
 	O 	ČA 	§8 ods.1 má normatívnu povahu, 
druhá časť pripomienky je akceptovaná, text upravený 	
MV SR 	bodu 2 
za slovo „nešťastia“ je potrebné vložiť čiarku, v súlade s § 5 ods. 4 platného znenia novelizovaného nariadenia vlády a rovnako za slovo „udalosti“ je potrebné vložiť čiarku z dôvodu gramatickej správnosti novelizovaného ustanovenia. 	O 	A 	text upravený 	
MV SR 	bodu 1 
slovo „zariadenie“ odporúčame nahradiť slovom „zariadenia“, pretože v celom ustanovení § 1 ods. 3 písm. c) je použité množné číslo (zásobníky, lode, sklady, paluby). 	O 	A 	text upravený 	
MV SR 	všeobecná 
Zastávame názor, že navrhovaná právna úprava môže mať dopad na podnikateľské prostredie a centrálny elektronický priečinok. Z tohto dôvodu odporúčame prehodnotiť vplyv na podnikateľské prostredie a materiál doplniť o vplyv na informatizáciu spoločnosti. 	O 	A 	Vzhľadom na zriadenie národného systému SafeSeaNet bude mať návrh nariadenia vplyv na informatizáciu spoločnosti. Musí byť zriadený a prevádzkovaný v súlade s technickými požiadavkami ustanovenými Európsku komisiou, musí byť vedený v elektronickej forme a umožňovať prenos informácií 24 hodín denne. 	
MV SR 	bodu 4 
– keďže z platného znenia nariadenia vlády nie je zrejmé, čo je „systém na prijímanie, ukladanie, vyhľadávanie a výmenu námorných informácií SafeSeaNet, odporúčame to v navrhovanom § 8a ods. 1 uviesť a v súlade s legislatívnymi pravidlami vlády SR vypustiť legislatívnu skratku „systém námorných informácií“ pretože sa v ďalšom texte vyskytuje len raz, 
- odseky 2 až 7 odporúčame prehľadnejšie štrukturovať a zrozumiteľnejšie formulovať, pretože všetky ustanovujú čo musí, využíva, umožňuje, zabezpečuje a obsahuje národný systém SafeSeaNet, súčasne je potrebné za slová „nariadenia“ vložiť slová vlády, 
- v jednom odseku odporúčame uviesť aj to, na čo slúži centrálna databáza SafeSeaNet. 
 	O 	ČA 	text upravený, centrálny systém SafeSeaNet ako uzlový bod zabezpečuje vzájomné prepojenie všetkých národných systémov SafeSeaNet, Európska komisia zodpovedá za zriadenie a vývoj centrálneho systému. 	
MS SR 	K všeobecnej časti dôvodovej správy 
Navrhujeme v treťom odseku všeobecnej časti vypustiť druhú vetu z dôvodu, že predkladateľa ju v treťom odseku uvádza dvakrát po sebe. 	O 	A 	text upravený podľa pripomienky 	
MS SR 	K všeobecnej časti dôvodovej správy 
Navrhujeme v druhom odseku nahradiť slová „Nariadenie vlády Slovenskej republiky č. 67/2007 Z. z. o monitorovacom a informačnom systéme pre námornú plavbu“ slovami „Nariadenie vlády“; z dôvodu zavedenej legislatívnej skratky v prvom odseku. 	O 	A 	text upravený podľa pripomienky 	
MS SR 	K bodu 3 písm. b) doložky zlučiteľnosti 
Navrhujem slová „Hlava V“ nahradiť slovami „Hlava VI“. Dôvodom je nesprávne označenie hlavy Zmluvy o fungovaní Európskej únie upravujúcej politiku Európskej únie vo sfére dopravy. 	O 	A 	text upravený podľa pripomienky